Euroopan yhteisön ja Yhdistyneiden kansakuntien Palestiinan pakolaisten avustus- ja työelimen (UNRWA) välinen Lähi-Idän maiden pakolaisten avustamista koskeva YLEISSOPIMUS

1 artikla

Euroopan yhteisö, jäljempänä 'yhteisö', joka haluaa jatkaa tukeaan Palestiinan pakolaisille, tekee tämän yleissopimuksen Yhdistyneiden kansakuntien Palestiinan pakolaisten avustus- ja työelimen, jäljempänä 'UNRWA', kanssa vahvistaakseen sitoumuksensa UNRWAan kohdistuvassa tukiohjelmassa. Tämä tuki suoritetaan luontaissuorituksina ja käteisavustuksina kolmen vuoden aikana ja se on tarkoitettu käytettäväksi UNRWAn koulutus-, terveydenhuolto- ja elintarvikeohjelmien yhteydessä.

2 artikla

1. Yhteisö maksaa UNRWAlle vuosittain tietyn käteisavustuksen koulutus- ja terveydenhuolto-ohjelmien kustannusten kattamiseksi, lisäelintarvikeohjelman kustannukset mukaan lukien. Tämän avustuksen määrä on koulutusohjelman osalta 24,2 miljoonaa ecua vuonna 1993, 25,4 miljoonaa ecua vuonna 1994 ja 26,7 miljoonaa ecua vuonna 1995; terveydenhuolto-ohjelman osalta se on 5 miljoonaa ecua 1993, 4,9 miljoonaa ecua vuonna 1994 ja 4,7 miljoonaa ecua vuonna 1995 ja lisäelintarvikeohjelman käteisavustuksen osalta on 0,8 miljoonaa ecua vuonna 1993, 0,7 miljoonaa ecua vuonna 1994 ja 0,6 miljoonaa ecua vuonna 1995. Näiden avustusten jakoa voidaan mukauttaa vuosittain todellisen todetun tarpeen mukaan.

2. UNRWA toimittaa vuosittain yhteisölle kertomuksen yhteisön varojen käytöstä. Se toimittaa myös kaikki koulutusohjelmaan ja terveydenhuolto-ohjelmaan, lisäelintarvikeohjelma mukaan lukien, liittyvät asiakirjat, yksityiskohtaiset selvitykset kuluista ja talousarvion tulevista kuluista sekä UNRWAn koulutus- ja terveydenhuolto-osastojen vuosittaiset tilastot.

3. UNRWA ilmoittaa yhteisölle kaikista merkittävistä suunnitelluista muutoksista elimen tarjoamissa koulutus- tai terveydenhuoltopalveluissa.

4. Jos UNRWAn tarjoamiin koulutus- tai terveydenhuoltopalveluihin tehdään merkittäviä muutoksia tämän sopimuksen voimassaolon aikana, yhteisö varaa itselleen oikeuden antaa suostumuksensa niiden varojen käyttöön, jotka se on antanut UNRWAn käytettäväksi.

3 artikla

Tuki ruoka-ohjelmille

1. Yhteisö tukee luontaissuorituksina ja käteisavustuksina UNRWAn eri elintarvikeohjelmia.

2. Yhteisö määrittää vuosittain elintarvikeohjelmiensa yhteydessä sen näille ohjelmille myöntämän tuen määrän ja laadun sekä tuen myöntämisedellytykset UNRWAn esittämien hakemusten mukaisesti, lukuun ottamatta käteisavustuksia lisäelintarvikeohjelmalle (joka sisältyy terveydenhuolto-ohjelmaan), joiden määrä on 0,8 miljoonaa ecua vuonna 1993, 0,7 miljoonaa ecua vuonna 1994 ja 0,6 miljoonaa ecua vuonna 1995, jollei 2 artiklan 1 kohdassa tarkoitetuista vuosittaisista mukautuksista muuta johdu.

3. Yhteisö maksaa seuraavat käteisavustukset UNRWAn elintarvikeohjelmille:

P avustus lisäelintarvikeohjelman käyttökustannuksiin, kuten edellä on esitetty,

P avustus tuotteiden ostamiseen kehitysmaissa tai paikallismarkkinoilla kiireellisissä tapauksissa tai jos tuotteita ei ole saatavilla yhteisön markkinoilla, tai muissa poikkeuksellisissa olosuhteissa ja yhteisön suostumuksen jälkeen,

P tietty summa jokaista tuotetonnia kohti, jonka UNRWA on saanut tai ostanut erittäin tarpeessa oleville tapauksille annettavien ruoka-annosten jakeluohjelman yhteydessä tai koulutuskeskuksissa toteutettavan elintarvikeohjelman yhteydessä avustuksena kuljetus- ja jakelukustannuksiin.

4. UNRWA toimittaa yhteisölle vuosittain huhtikuussa kertomuksen elintarvikeohjelmien toiminnasta, ilmoittaen erityisesti tuen vastaanottajien määrän, luokan ja sijainnin sekä tarjotut palvelut, ohjelmien kustannukset ja sen, miten yhteisön luontaissuoritukset ja käteisavustukset on käytetty.

4 artikla

Vierailut

UNRWA helpottaa mahdollisuuksiensa mukaan yhteisön edustajien vierailua paikalla.

5 artikla

Varainhoidon valvonta

UNRWA sitoutuu:

1) säilyttämään yhteisön rahoittamien toimien rahoitusta ja kirjanpitoa koskevat asiakirjat, ja

2) toimittamaan yhteisön toimivaltaisille viranomaisille pyynnöstä kaikki tarvittavat rahoitustiedot, mukaan lukien ohjelmaa/hanketta koskevat tiliotteet, riippumatta siitä onko sen toteuttanut UNRWA vai aliurakoitsija.

Yhteisön varainhoitoasetuksen mukaisesti komissio ja Euroopan tilintarkastustuomioistuin valvovat, myös paikalla, yhteisön rahoittamia toimia.

6 artikla

Tätä yleissopimusta koskevat kysymykset ratkaistaan osapuolten välisissä neuvotteluissa toisen sopimuspuolen sitä pyytäessä.

7 artikla

Yleissopimuksen kesto

Tämä yleissopimus käsittää kolme kalenterivuotta (1993, 1994 ja 1995).

8 artikla

Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, saksan ja tanskan kielellä jokaisen tekstin ollessa yhtä todistusvoimainen.

>VIITTAUS FILMIIN>

>VIITTAUS FILMIIN>